tomron87/hebrew-wikipedia-sentences-corpus huggingface dataset:
במופע המקדים לאירוע סאמרסלאם, ניצחו המיזטראז' והמיז את צוות ההארדי בויז (ג'ף הארדי ומאט הארדי) ואת ג'ייסון ג'ורדן.
ב-18 בספטמבר, אותו ג'ורדן הפך לטוען הראשי של האליפות הבין יבשתית כנגד המיז, אך בסופו של דבר הפסיד לו באירוע ללא רחמים.
באוקטובר, התמודד מול רומן ריינס על האליפות הבין יבשתית, ובעקבות התערבות של סזארו ושיימוס, שמר על התואר.
הוא התחרה בקרב TLC ביחד עם השניים האחרונים, ברון סטרומן וקיין נגד השילד וקורט אנגל, אך הקבוצה שלו הפסידה בסופו של דבר.
באירוע סדרת ההישרדות, המיז התאבק נגד ברון קורבין, לקרב בין האלוף הבין יבשתי (המיז) לאלוף ארצות הברית (קורבין), כשקורבין הוא זה שניצח בקרב.
בתוכנית Raw לילה לאחר מכן, הפסיד את האליפות הבין יבשתית לרומן ריינס, ולקח הפסקה לצילומי סרט בו הוא משתתף.
המיז חזר בתחילת שנת 2018, וניצח את רומן ריינס בקרב החוזר על האליפות הבין יבשתית, וזכה בה בפעם השמינית.
הוא השתתף ברויאל ראמבל של 2018, אך הודח על ידי סת' רולינס ורומן ריינס.
המיז ניצח את אפולו קרוז על הזכות להשתתף באירוע תא ההדחות, אך באירוע עצמו, היה המתאבק הראשון שהודח.
בין לבין, השתתף באתגר המעורב אשר כלל קרבות זוגות של גברים ונשים ביחד.
הוא התאבק ביחד עם אסקה ובסיבוב הראשון הצמד גבר על ביג אי וכרמלה.
בסיבוב הבא, הצמד ניצח את פין באלור וסשה בנקס, ובחצי הגמר הם גברו על ברון סטרומן ואלכסה בליס.
בגמר, הם ניצחו וזכו בטורניר לאחר שגברו על בובי רוד ושארלוט פלייר.
כתוצאה מכך הם זכו ב-100,000 דולר, אותם חילקו לארגוני צדקה לבחירתם.
ברסלמניה 34, המיז הפסיד בקרב משולש לסת' רולינס, בקרב עצמו השתתף גם פין באלור.
זה היה ההפסד הראשון הישיר של המיז באירועי רסלמניה.
הפיוד נגד דניאל בריאן ושיין מקמהן (2018–היום)
ב-16 באפריל, המיז עבר לתוכנית סמאקדאון במסגרת הסופרסטאר שייק-אפ.
בתוכנית זו הוא שיתף פעולה עם המיזטראז', קווין אוונס וסמי זיין נגד סת' רולינס, פין באלור, ברון סטרומן, בובי לאשלי ובובי רוד.
בקרב זה, הקבוצה שלו הפסידה, לאחר שהמיזטראז' בגדו בו, ובכך נגמרה השותפות ביניהם.
המיז נכשל בניסיון שלו לזכות בפעם התשיעית באליפות הבין יבשתית, לאחר שהפסיד בקרב סולם לרולינס באירוע הרויאל ראמבל הגדול ביותר בערב הסעודית, בקרב השתתף גם פין באלור וסמואה ג'ו.
בהמשך, הוא הפסיד לרולינס גם באירוע באקלאש.
במאי, ניצח את מאט הארדי על הזכות להשתתף בקרב הסולם על חוזה הכסף בבנק אשר נערך באירוע כסף בבנק.
לעומת זאת, בקרב עצמו באירוע, הפסיד.
בחודשים הבאים המיז המשיך לאתגר את יריבו המושבע במשך שנים, דניאל בריאן.
בריאן דחה את הצעותיו של המיז לקרב והתעלם מההקנטות שלו כלפיו, אך בסוף הסכים להתייצב מולו לקרב בסאמרסלאם, בו המיז ניצח.
בעקבות אירועי סאמרסלאם, נחשף כי המיז ומאריס יתמודדו נגד דניאל בריאן ואשתו, ברי בלה, באירוע גיהנום בכלוב.
באירוע זה, המיז ומאריס ניצחו, לאחר שמאריס הצמידה את בלה.
לאחר מכן, המיז התמודד מול בריאן באירוע סופר שואו-דאון אשר נערך על אדמת אוסטרליה, כאשר המנצח זכה לקבל קרב עתידי על אליפות ה-WWE.
בקרב זה ביניהם בריאן ניצח .
בפרק ה-1,000 של התוכנית "סמאקדאון", ניצח המיז את רוסב כדי להעפיל לטורניר של האירוע "היהלום שבכתר".
בטורניר זה אשר נערך בערב הסעודית, המיז ניצח בדרך את ריי מיסטריו וג'ף הארדי בדרך לגמר, אך בגמר עצמו נגד דולף זיגלר הוא נעדר מהקרב לאחר שהאחרון פצע אותו במכוון בברכו.
שיין מקמהן עלה לקרב במקומו של המיז, ואף ניצח את זיגלר וזכה בטורניר.
מיז הוכרז כקפטן של קבוצת סמאקדאון לקרב ההדחות המסורתי במסגרת אירוע סדרת ההישרדות, אך באירוע עצמו קבוצת סמאקדאון נחלו הפסד לקבוצת Raw.
באופן מפתיע, שיין מקמהן והמיז הפכו לצמד ואף ניצחו את הבר (סזארו ושיימוס) באירוע רויאל ראמבל, וכתוצאה מכך זכו באליפות הזוגות של סמאקדאון.
הם הפסידו את חגורות האליפות לאוסוס באירוע תא ההדחות.
בקרב החוזר בין הזוגות באירוע פאסטליין, המיז ומקמהן הפסידו פעם נוספת ולא הצליחו להשיב אליהם את חגורות האליפות.
לאחר הפסד זה, מקמהן תקף את המיז, מה שהוביל לסיום הפעילות בין השניים, והפיכתו של מיז לדמות הטובה כמשתמע מכך.
לאחר מה שקרה, נקבע קרב ספירות בכל מקום ברסלמניה 35 בין המיז לשיין מקמהן, אך בקרב זה מקמהן ניצח.
אחרי הסופרסטאר שייק-אפ, נשלח המיז בחזרה לתוכנית Raw, כשתקף את שיין עם כיסא.
כתוצאה מכך, נקבע קרב כלוב בין השניים באירוע כסף בבנק, בו המיז נחל הפסד נוסף.
ב-10 בספטמבר בתוכנית סמאקדאון, המיז גבר על אנדרדה, כששניות בודדות לאחר הקרב שינסקה נקאמורה תקף אותו.
באירוע התנגשות של אלופים, שנערך ב-15 בספטמבר, המיז כשל בניסיונו לזכות באליפות הבין יבשתית בפעם התשיעית בקריירה שלו לאחר שספג הפסד מידי שינסקה נקאמורה.
ב-4 באוקטובר בתוכנית הבכורה של סמאקדאון בשידור ישיר ברשת פוקס, המיז, ברון סטרומן ו-Heavy Machinery (אוטיס וטאקר) ניצחו בקרב ארבעה נגד ארבעה את AJ סטיילס, דולף זיגלר, רנדי אורטון ורוברט רוד.
ב-14 באוקטובר, המיז הועבר לתוכנית סמאקדאון כחלק מהדראפט לשנת 2019. ב-1 בנובמבר בתוכנית סמאקדאון, המיז הפסיד לתומאסו צ'אמפה.
באירוע "TLC: שולחנות, סולמות וכיסאות", שנערך ב-15 בדצמבר, המיז הפסיד לבריי וויאט בקרב שאינו היה על האליפות האוניברסלית.
ב-3 בינואר, הפסיד המיז לקופי קינגסטון, לאחר תום הקרב תקף מיז את קינגסטון.
שבוע לאחר מכן, הצליח המיז לנצח את אותו קינגסטון.
באירוע הרויאל ראמבל, שנערך ב-26 בינואר, המיז התחרה בקרב הרויאל ראמבל המסורתי, כשנכנס כמספר ה-17, הספיק להדיח את מאט רידל, אך הודח על ידי המנצח בקרב, דרו מקינטייר.
באירוע סופר שואודאון, שנערך ב-27 בפברואר, המיז וג'ון מוריסון ניצחו את הניו דיי (ביג אי וקופי קינגסטון) וכתוצאה מכך זכו באליפות הזוגות של סמאקדאון.
ב-17 באפריל, המיז הגן על חגורות אליפות הזוגות בקרב יחידים משולש אשר כלל את ביג אי שייצג את הניו דיי ואת ג'יי אוסו שייצג את האוסוס.
ביג אי הצמיד את המיז כדי לזכות בחגורות האליפות עבורו, קופי קינגסטון ואקסבייר וודס ובכך המיז ומוריסון איבדו את חגורות האליפות.
ב-20 בפברואר 2014, המיז נישא לבחירת ליבו, המתאבקת הצרפתייה-קנדית, מאריס.
אשר הייתה מעורבת איתו בעלילותיו השונות בשנת 2016 ו-2017. ב-27 במרץ 2018, נולדה בתם הראשונה של השניים.
באירוע תא ההדחות 2019, הודיעה מאריס כי השניים מצפים לילד שני.
באוגוסט 2019, המשפחה עברה להתגורר בת'אוזנד אוקס (קליפורניה).
ב-20 בספטמבר 2019, נולדה לזוג בת נוספת.
בשנת 2013 שיחק לראשונה בתפקיד ראשי בסרט האקשן "הנחת 3: חזית בעורף" לצד השחקן ניל מקדונו.
בשנת 2015 שיחק בסרט הקולנועי "העוזר הקטן של סנטה", לצד המתאבקת פייג' ולצד אשתו מאריס אולט.
אליפות הזוגות הדרומית של OVW (פעם אחת) – ביחד עם כריס קייג'
PWI דירג אותו במקום ה-1 מתוך 500 המתאבקים הטובים ביותר לשנת 2011
המתאבק המשתפר של השנה (2016)
המתאבק השנוא של השנה (2011)
האליפות הבין יבשתית (8 פעמים)
אליפות העולם לזוגות של ה-WWE (5 פעמים)
אליפות הזוגות של סמאקדאון (פעמיים) – ביחד עם שיין מקמהן (1) וג'ון מוריסון (1)
Mixed Match Challenge (עונה ראשונה) – ביחד עם אסקה
אלוף הגראנד סלאם החמישי (לפי הפורמט הנוכחי, בכללי מקום 14)
צמד השנה (2008) – ביחד עם ג'ון מוריסון
המייג'ור הוא סרט דרמת פשע רוסי משנת 2013 שכתב וביים יורי ביקוב, שגם מככב בסרט.
הוא הוקרן לראשונה במסגרת שבוע המבקרים הבינלאומי בפסטיבל קאן 2013 והוקרן בקטע של הקולנוע העולמי העכשווי בפסטיבל הסרטים הבינלאומי של טורונטו 2013 וזכה לפרסים ושבחים רבים.
הסרט מספר על צוות המשטרה הרוסית שנקלע למצבי חיים קשים ומשתמשים בתפקידם ובנהלים רשמיים כדי לצאת מהם.
אשת מייג'ור המשטרה סרגיי סובולב עומדת ללדת.
האב לעתיד ממהר לבית החולים, אך מכוניתו פוגעת, במלוא המהירות, בילד שחוצה את הכביש במעבר חצייה והורג אותו.
העדה היחידה היא אמו של הילד, אירינה גוטורובה.
המייג'ור מחליט להימנע מאחריות לפשע ומזעיק את עמיתיו לזירת האירוע.
עמיתו פאבל קורשונוב מבטל במהירות את הראיות המוכיחות את אשמתו של סובולב.
למרות העובדה כי אמו של הילד המנוח בן ה-7 יודעת מי האשם האמיתי בתאונה, מפקד משטרת המחוז מאלץ אותה למסור עדות כוזבת לטובת מייג'ור סובולב.
בהמשך, סובולוב מחליט להתוודות על הכל ולהיענש, אך השוטרים האחרים לא אוהבים את הרעיון מכיוון שבניסיונם לחפות עליו הם חושפים עקבות לניצול לא חוקי של כוח המשטרה, שאך זה עבר רפורמה ועדיין נותר מושחת.
דניס שבדוב בתפקיד מייג'ור סרגיי סובולב
יורי ביקוב בתפקיד פאבל קורשונוב, שותפו של סובולב
איליה איסייב בתפקיד טוליה מרקולוב
בוריס נבזורוב בתפקיד אלכסיי פנקראטוב, מפקד המשטרה
אירינה ניזינה כמו אירינה גוטורובה
קיריל פולוחין בתפקיד קוליה בורלאקוב
המיטב הוא אלבום האוסף השני של הזמרת-יוצרת הישראלית שרית חדד.
האלבום כפול וכולל 40 שירים.
בשנת 2011 שרית חדד הוציאה את האלבום ה-20 שלה.
שרית הייתה אמורה להוציא את האלבום ה-21 מתוכו הוציאה את הסינגלים "יפה יפה", "לינדה" ו-"כמה כמה".
בסופו של דבר, האלבום ה-21 שלה נדחה ובמקומו יצא אלבום המיטב.
הסינגלים לא נכנסו לאלבום המיטב וגם לא לאלבום ה-21.
לאלבום נכנס השיר "אינטליגנציה" שהיה אמור להיכנס לאלבום ה-20.
מספרשירזמןמיליםלחןעיבודמתוך האלבום/הושמע לראשונה 01 "כשהלב בוכה" (גרסת 2010) 5:07 יוסי גיספן שמואל אלבז נדב ביטון שיר שיצא ב-2009 ונקרא 'כשהלב בוכה 2010' לכבוד זכייה של השיר במצעד שירי שרית חדד ברשת ג'
הביצוע המקורי הוא מתוך האלבום "אשליות מתוקות" .
02 "שיר של יום חולין" 3:26 רחל שפירא יאיר רוזנבלום אבנר חודורוב שידורי התרמה של עמותת "לתת" - 2004, נכנס גם לאלבום האוסף השקט - 2008 03 "בחום של תל אביב" 3:29 עברי לידר הנרי שי ראובניחגיגה 04 "קרוסלה" 3:46 ערן פריאון, יקיר בן טוב ויונתן גלילה.
עופר פריאון, ערן פריאון ויקיר בן טוב.
ערן פריאון השיר הושמע לראשונה כשיר הפתיחה של הסדרה "הבובלילים" ערוץ ביפ
המידות הקטנות (באיטלקית: Le piccole virtù) הוא קובץ מסות שחיברה הסופרת האיטלקית נטליה גינצבורג.
הקובץ ראה אור בהוצאת אינאודי בטורינו ב-1962. שם הספר הוא כשמה של המסה החותמת את הקובץ ועוסקת בהשקפתה של גינצבורג על חינוך ילדים.
הספר ראה אור בתרגום לעברית ב-2019 בהוצאת תשע נשמות, בתרגומו של יונתן פיין.
11 המסות המרכיבות את הספר נכתבו בין סתיו 1944 לקיץ 1962 ועוסקות בזיכרונות ובהשקפות המחברת על תחומי חיים שונים.
כמעט כולן התפרסמו מוקדם יותר בכתבי עת שונים באיטליה.
חלק מהחיבורים עוסק ביחסים בין אנשים ובמיוחד ביחסים בתוך המעגל האישי הקרוב של משפחה וחברים.
חורף באברוצו – עוסק בתקופת שהותה של גינצבורג עם בעלה, לאונה גינצבורג, וילדיה הקטנים, בגלות בחבל אברוצו שבמרכז איטליה בזמן מלחמת העולם השנייה.
המוטו לחיבור הוא , מתוך ה"פסטורליה" של ורגיליוס.
הסופרת מתארת את חייהם בכפר וטוענת כי , ואומרת כי חיי הדלות בחורף האברוצי הקשה היו הימים היפים בחייה .
נכתב ברומא בסתיו 1944 ופורסם בכתב עת איטלקי לספרות שפעל בשנים 1944–1946.
נעליים בלויות – עוסק ביחסיה של הסופרת עם חברתה ובחשיבות המעטה שהיא מקדישה לנעליה לאחר שחוותה עוני ברומא בזמן הכיבוש הגרמני.
נכתב ברומא בסתיו 1945 ופורסם בכתב עת איטלקי לספרות שפעל בשנים 1945–1947.
דיוקן של חבר – עוסק בעיר הולדתה טורינו ובחברה הטוב המשורר והסופר צ'זארה פבזה, וביחסי הגומלין בין פבזה וטורינו.
נכתב ברומא ב-1957 והתפרסם בכתב העת רדיוקוריירה
אנגליה: שבח וטרוניה – דן במעלותיה ובחסרונותיה של אנגליה ובהשוואתה לאיטליה, מולדתה, עליה היא כותבת: .
נכתב בלונדון באביב 1961, בעת ששהתה בלונדון עם בעלה השני, גבריאלה בלדיני והתפרסם בכתב העת "Il Mundo".
La Maison Volpé – עוסק אף הוא בתרבות האנגלית ובעיקר בתרבות האוכל האנגלית, המתוארת כ"עצובה".
נכתב בלונדון באביב 1960 והתפרסם בכתב העת "Il Mundo".
הוא ואני – כתיבה משעשעת על ההבדלים בין גינצבורג לבעלה השני בלדיני ובחינת יחסיהם.
נכתב ברומא בקיץ 1962. זהו החיבור היחידי באוסף שלא פורסם בטרם יציאת הספר לאור.
בנו של אדם – עוסק בבני הדור של המחברת, שעברו את הרדיפות הפשיסטיות בשנות ה-30 וה-40 של המאה ה-20 באיטליה ואת מלחמת העולם השנייה.
היא כותבת: נכתב בטורינו ב-1946 והתפרסם בעיתון ל'אוניטה.
המקצוע שלי – מבטא את מבטה של המחברת על עצמה ועל מקצועה כסופרת, תוך סקירת התפתחותה הספרותית מילדותה ועד זמן כתיבת החיבור.
נכתב בטורינו בסתיו 1949 ונתפרסם בכתב העת "Il Ponte".
השתיקה – עוסק בהשפעתה ההרסנית של השתיקה ביחסים בין בני אדם.
ו נכתב בטורינו ב-1951 והתפרסם בכתב העת הרומאי שפעל תקופה קצרה בתחילת שנות ה-50 של המאה ה-20, "Cultura e realtà".
קשרים אנושיים – סקירת היחסים הבין אישיים במשפחה ובחברה, מהולדת האדם, דרך ילדותו, נעוריו ובגרותו.
המחברת מסכמת את דבריה כך: נכתב באביב 1953 ברומא והתפרסם בכתב העת Terza generazione.
המידות הקטנות – במסה זו מנסחת גינצבורג את השקפתה על הדרך הנכונה לחנך ילדים: .
נכתב באביב 1960 בלונדון והתפרסם בכתב העת האיטלקי נואובי ארגומנטי .
אחרית דבר של המהדורה העברית
בסוף המהדורה העברית מופיעים רשימותיהם של מספר מחברים הסוקרים את קובץ המסות:
ג'וליה פרמנטו - "המחשבות הכי יפות בעולם" - סוקר בעיקר את הביוגרפיה של גינצבורג.
איטלו קאלווינו - "על הספר" - מדגיש את כתיבתה הנשית של גינצבורג כ"נערה, רעיה ואם – בניגוד כה עז למה שמקובל כ'ספרות נשית', כלומר לשקיעה בלירי וברגשי".
אדריאנו סופרי - "במטבח של הכתיבה" - בוחן את כתיבתה של גינצבורג בהקשר האישי והפוליטי.
המידו דיאלו הוא שחקן כדורסל אמריקאי, המשחק עבור סאסקי באסוקניה מליגת העל ליגת העל הספרדית וביורוליג
המידו דיאלו גדל בקווינס שבניו יורק.
הוא למד בבית הספר התיכון ג'ון בואון בשכונת פלאשינג, ברובע קווינס של העיר ניו יורק.
בתור הוא העמיד ממוצעים של 17.1 נקודות, 6.6 ריבאונדים למשחק ו-2.7 אסיסטים.
במהלך קיץ 2015 שיחק דיאלו עבור ניו יורק ג'ייהוקס מליגת UAA של אנדר ארמור, קלע עבור הקבוצה 22.5 נקודות וקלט 5 ריבאונדים למשחק.
באותו קיץ הוזמן דיאלו למחנה טופ 100 של איגוד שחקני ה-NBA ולמחנה האומות של אדידס.
לפני שנת ה שלו הועבר לאקדמיית פטנאם בקונטיקט, ובאותה שנה קלע בממוצע 17.0 נקודות למשחק והוסיף ארבעה ריבאונדים, תוך שהוא מוביל את פטנאם למאזן כולל של 35 ניצחונות ו-7 הפסדים.
בקיץ 2016 הצטרף דיאלו אז לקבוצת ניו יורק רנס בליגת הנוער של נייקי (EYBL).
הוא העמיד ממוצעים של 18.6 נקודות ו-2.1 אסיסטים, והוביל את הרנס לטורניר "פיצ' ג'אם" של טובי שחקני התיכונים בסיום העונה.
כ בעונת קלע 19 נקודות, אסף 6 ריבאונדים וחילק 3 אסיסטים בממוצע למשחק, וניצח עם קבוצת התיכון שבו שיחק 38 משחקים, מול שלושה הפסדים בלבד.
ב-7 בינואר 2017 התחייב דיאלו לאוניברסיטת קנטקי.
הוא התאמן עם הקבוצה, אך לא שיחק באותה השנה משום שהתחייב לשחק עבור האוניברסיטה מאוחר מדי.
דיאלו הכריז על מועמדות בדראפט ה-NBA לשנת 2017, אף על פי שלא שיחק אפילו משחק אחד בתור שחקן מכללות.
ב-24 במאי 2017 הודיע דיאלו כי יחזור לשחק בקנטקי בעונת , אף על פי שסקאוטים העריכו שהיה יכול להיבחר בסיבוב הראשון של הדראפט באותה השנה.
בעונה שבה שיחק דיאלו עבור קנטקי, היו ממוצעיו 10.0 נקודות ו-3.6 ריבאונדים למשחק.
ב-21 ביוני 2018 בחרה ברוקלין נטס בדיאלו בבחירה ה-45 בדראפט.
לאחר מכן הועברו זכויות הדראפט שלו לשרלוט הורנטס, ואז לאוקלהומה סיטי ת'אנדר.
ב-28 ביולי 2018 הודיעה אוקלהומה סיטי כי החתימה את דיאלו.
ב-16 באוקטובר 2018 הופיע דיאלו לראשונה ב-NBA, כשעלה מהספסל בהפסד 100–108 לגולדן סטייט ווריורס.
הוא רשם ארבע נקודות, ריבאונד, אסיסט וחטיפה.
ב-19 בנובמבר 2018 קלע שיא קריירה, 18 נקודות, לצד שתי חטיפות, ריבאונד ואסיסט, בהפסד 113–117 לסקרמנטו קינגס.
ב-16 בפברואר 2019 זכה דיאלו בתחרות ההטבעות, והפך לשחקן הת'אנדר הראשון שאי פעם זכה בתחרות.
באחד הדאנקים הוא קפץ מעל שאקיל אוניל, ועשה את דאנק המרפק שהפך וינס קרטר לפופולרי, והציג למצלמה גופייה של סופרמן כשהוא תלוי על שפת הסל.
בדאנק אחר הוא קפץ מעל קוואובו, שהחזיק את הכדור מעל לראשו, והטביע בשתי ידיים.
במרץ 2021 הועבר דיאלו בטרייד לדטרויט פיסטונס, תמורת סבי מיכאיליוק ובחירת דראפט עתידית.
דיאלו שיחק עבור נבחרת הכדורסל הלאומית מתחת לגיל 18 של ארצות הברית שזכתה במדליית זהב באליפות פיב"א מתחת לגיל 18 בשנת 2016. הוא זכה במדליית ארד בגביע העולם בכדורסל של פיב"א מתחת לגיל 19 במצרים עם ארצות הברית.
המיזם הלאומי ישראל דיגיטלית הוקם על ידי ממשלת ישראל בשנת 2014, במטרה לשפר את המוצרים הציבוריים ואת השירותים והתהליכים הממשלתיים ולהתאימם לעידן הדיגיטלי.
בראשות מטה המיזם הלאומי ישראל דיגיטלית משמש כממלא מקום אשר דולב.
הצורך בגיבוש אסטרטגיה דיגיטלית לישראל התהווה כבר בשנת 2013 כאשר הממשלה זיהתה את הפערים הדיגיטליים ההולכים וגדלים בין המגזר הציבורי למגזר הפרטי.
הממשלה זיהתה שקיים צורך מהותי בטרנספורמציה דיגיטלית של המגזר הציבורי ושיפור הטמעת היכולות והכלים הקיימים בישראל כאומת הזנק ובממשלה.
במאי 2013 המיזם הלאומי הוגדר כאחת משש סוגיות אסטרטגיות של ממשלת ישראל על מנת לצמצם את פער הציפיות שהולך וגדל בין האזרחים והממשלה בכל הנוגע להיקף ואיכות השירות הממשלתי.
בדצמבר 2013 החליטה הממשלה על הקמת המיזם הלאומי "ישראל דיגיטלית" אשר יגבש מדיניות לאומית לשימוש בטכנולוגיות מידע ותקשורת ויפרט כיצד ליישמה.
בהחלטה הממשלה הוגדרו מספר תחומי ליבה עיקריים – חינוך, בריאות, רווחה ושירותים חברתיים וכלכלה, בהם עוסקים צוותי יישום משרדיים, וכן נקבעו תחומי רוחב כגון התאמת מדיניות הרכש לעידן הדיגיטלי, התאמת הרגולציה, צמצום הנטל הבירוקרטי על ידי טרנספורמציה דיגיטלית והטמעת תהליכים מבוססי מחשוב.
המיזם הלאומי ללמידה דיגיטלית מציע יותר מ-500 קורסים דיגיטליים ובחינם.
המיזם הלאומי 265 לפיתוח ולשיתוף ידע לקידום דיגיטציה ברשויות המקומיות מתבצע בשיתוף פעולה של מטה המיזם הלאומי "ישראל דיגיטלית" ומשרד הפנים באמצעות מפעם עמק יזרעאל.
מטרת המיזם להרחיב ולהנגיש שירותים דיגיטליים לתושבי הרשויות המקומיות וכן לצמצם פערים בין הרשויות המקומיות באמצעות כלים דיגיטליים.
המיזם עוסק בהקמת מערך תשתיתי, מקצועי ואובייקטיבי (ממלכתי, ללא כוונות רווח), המספק לרשויות המקומיות תשתית ידע, פלטפורמה להיוועצות ותמיכה בתהליך הטרנספורמציה הדיגיטלית, ומסייע להן בפיתוח וקידום השירות הדיגיטלי לתושב.
תוכניות מובילים דיגיטליים לשלטון המרכזי ולשלטון המקומי נועדו להכשיר מובילי שינוי שיקדמו חדשנות דיגיטלית במגזר הציבורי ושיפור של תהליכים וממשקים עם האזרח באמצעות טכנולוגיה.
התכנית מיועדת לנבחרת של בכירים מהשלטון המקומי, נציגות מהשלטון המרכזי ונציגי מגזר שלישי הפועלים בשלטון המקומי.
התכנית מעניקה למשתתפיה ידע, כלים ומיומנויות לקידום דיגיטציה, וכוללת שלוש חטיבות עיקריות:
חטיבה מקצועית - היכרות עם המהפכה הדיגיטלית, מגמות טכנולוגיות, ניהול שינוי, חדשנות, יזמות והובלת שינוי באמצעות דיגיטציה.
חטיבה בינלאומית - חשיפה לתהליכי שינוי דיגיטלי בעולם, היכרות עם מודלים של הצלחה וכישלון באמצעות לימוד מעמיק של Case studies באוניברסיטה בינלאומית ומפגש עם בעלי ניסיון בתחום.
חטיבה פרויקטלית - תכנון, יישום והטמעה של פרויקטים באמצעות עבודה בצוותי משימה.
מכון ברוקדייל ביצע מחקרי הערכה שבוחנים את המידה שבה הושגו מטרות התוכנית וכן את אופן הניהול והארגון שלה.
התכנית הלאומית "בריאות דיגיטלית כמנוע צמיחה" נועדה לטפל בחסמים המקשים על התפתחות תחום הבריאות הדיגיטלית.
בריאות דיגיטלית צפויה לשנות את האופן שבו ניתן טיפול רפואי, ומביאה להתפתחות מגמות מרכזיות בעולם הרפואה: רפואה מונעת ויוזמת, רפואה מותאמת אישית, רפואה מרחוק וגישת המטופל במרכז.
כיום, ישראל נמצאת בעמדת פתיחה מצוינת להיות בין המדינות המובילות בעולם בתחום הבריאות הדיגיטלית, וזאת משתי סיבות עיקריות - מערכת בריאות מתקדמת בעלת היקף ועומק מידע רפואי ממוחשב וייחודה של ישראל כאומת הזנק המתאפיינת בסביבה יזמית (כ-540 סטארט-אפים בתחום זה), הון אנושי איכותי ומחקר אקדמי מוביל.
לתוכנית בתחום הבריאות הדיגיטלית הוצהרו שלוש מטרות מרכזיות:
מערכת הבריאות בישראל תהיה מהמובילות בעולם בהתבסס על פתרונות בריאות דיגיטלית.
תעשיית הבריאות הדיגיטלית בישראל תהיה מנוע צמיחה לאומי ומוקד חדשנות עולמי.
קידום המחקר הקליני והאקדמי בישראל בתחום הבריאות הדיגיטלית.
התכנית, בהשתתפות מטה המיזם הלאומי "ישראל דיגיטלית", משרד הבריאות, משרד רה"מ, אגף התקציבים במשרד האוצר, רשות החדשנות, מל"ג/ות"ת ומשרד הכלכלה והתעשייה, עוסקת בסיוע לשיתופי פעולה בין ארגוני בריאות בישראל לבין יזמים, חברות וחוקרים, ובהקמת תשתיות מחקר במידע בריאות.
במרץ 2018 הממשלה אישרה תוכנית רחבת היקף בתקציב של 898 מיליון ש"ח לטובת התכנית.
במסגרת זה בתאום עם משרד הבריאות מקודם יישום FHIR במערכת הבריאות.
כרבע מאוכלוסיית ישראל בגילאי 18 ומעלה חסרי אוריינות דיגיטלית, כלומר אינם משתמשים באינטרנט ואינם נהנים מהתועלות הגלומות בטכנולוגיה ודיגיטציה.
אי לקיחת חלק בפעילויות או שירותים המוצעים באופן דיגיטלי בשל הבדלים בנגישות, היעדר יכולות וידע נדרש להתנהלות בסביבה דיגיטלית מגבירים ומנציחים פערים כלכליים ומשפיעים על האפשרויות למיצוי שירותים וזכויות בכלל תחומי החיים.
המיזם מפתח ומקדם, הן ברמה הלאומית והן ברמה המקומית, שורה של מיזמים ומאמצים לשיפור המיומנויות והיכולות הדיגיטלית של האוכלוסיות המרכזיות המודרות מהעולם הדיגיטלי – חרדים, ערבים ואזרחים ותיקים.
בין המיזמים שבתוכנית הלאומית: הפעלת מאות הכשרות פרונטאליות וקורסים מקוונים לאלפי אנשים, מתן מענה לנגישות באמצעות הקמת מרכזי חדשנות, קיום תהליכי היוועצות עם בעלי העניין (גופים ואזרחים) וכדומה.
המיטב הוא אלבום אוסף שנגנז, ואיגד שירים בולטים שהקליט הזמר אריק איינשטיין.
האלבום יצא לאור בשנת 2003 וכלל 38 שירים מכ-25 שנות הפעילות של איינשטיין ב"NMC".
הוא כלל גם גרסה לשיר 'לבכות לך', שלא ראתה אור על-גבי דיסק.
לאחר יציאת האוסף התברר כי האלבום יצא ללא ידיעתו של איינשטיין, שכעס על החברה איתה עבד במשך כ-25 שנים.
איינשטיין טען בתקשורת כי החברה הוציאה את אוסף זה כ"נקמה" על כך שעבר לחברה המתחרה הד ארצי איתה הוציא את האלבום "שתי גיטרות בס תופים" לאחר ש-NMC חלקה על הקו האומנותי שבו בחר איינשטיין.
בתגובה החליטה החברה להפסיק לשווק ולמכור את האוסף והודיעה על גניזתו של האוסף בדצמבר 2003, מה שהפך אותו לפריט אספנות.
בשנת 2015 הוציאה חברת NMC מהדורה מחודשת ומורחבת של אוסף שיריו של אריק איינשטיין בשם "המיטב - סט מרובע".
בניגוד לגרסת 2003 שכללה שני דיסקים, מהדורה זו כללה סט מרובע עם ארבעה דיסקים, ובהם שירים שונים מהאלבום הקודם.
שלום חנוך - המיטב הוא אלבום אוסף המאגד שירים בולטים שהקליט הזמר שלום חנוך במהלך כל הקריירה שלו.
האלבום יצא לאור בשנת 2006.
המארז מקיף את הקריירה של חנוך החל משנות ה-60 ועד האלבום שהוציא לפני יציאת המארז, אלבום ההופעה "יציאה", המשותף לו ולמשה לוי.
דני סנדרסון: המיטב הוא אלבום אוסף המאגד שירים בולטים שהקליט הזמר דני סנדרסון.
האלבום יצא לאור בשנת 2006 וכולל 36 שירים מכל הקריירה של סנדרסון.
המיזם הלאומי לביטחון תזונתי הוא מיזם של ממשלת ישראל, שמטרתו הבטחת ביטחון תזונתי לאוכלוסיות חלשות.
המיזם מופעל מאז הקמתן על ידי עמותת אשל חב"ד (שמה במקור: "אשל ירושלים") בשיתוף עם משרד הרווחה, לקט ישראל ובתיאום עם הרשויות המקומיות.
פיילוט של המיזם בוצע בשנים 2012–2015 ב-24 ערים ורשויות מקומיות, בביצוע "אשל ירושלים" כזרוע ביצועית של ג'וינט ישראל מטעם משרד הרווחה.
בפברואר 2017 הושק המיזם רשמית על ידי שר הרווחה חיים כץ ובאותה שנה נוספו רשויות נוספות למיזם.
ב-2019 הוארך המיזם על אף היעדר תקציב מדינה מאושר.
כבר ב-2017 נעשה ניסיון לעגן את המיזם בחוק באמצעות הצעת חוק פרטית (הצעת חוק: המיזם הלאומי לביטחון תזונתי) ביוזמת דודי אמסלם וקבוצת חברי כנסת אך נכון ל-2025 הצעת החוק והצעות חוק פרטיות דומות לא התקבלו.
הסיוע למשפחות הנזקקות נעשה באמצעות כרטיס-מזון, מעין כרטיס אשראי הנטען אוטומטית מדי חודש בסכום קבוע ובו ניתן לרכוש מוצרי מזון בלבד.
בנוסף המשפחות מקבלות משלוח של ארגזי פירות וירקות עד לביתם באמצעות שליח.
כיום פועלת העמותה ב-48 רשויות מקומיות, וכ-10,800 משפחות מקבלות תמיכה.
כל משפחה מקבלת כרטיס, הנטען בכל חודש ב-250 ₪ לרכישה ברשתות המזון, סל פירות וירקות בשווי 150 ₪ המגיע עד לבית המשפחה, וסל מוצרי מזון יבשים בשווי 150 ₪ המגיע גם הוא לבית המשפחה.
המיהידראננצפליה היא מיקרוצפליה נדירה המאופיינת בהיעדר מוחלט או כמעט מוחלט של קליפת המוח, תוך שמירה על קרומי המוח, גרעיני הבסיס, הפונס, המוח המוארך והמוח הקטן.
זהו סוג מיוחד ונדיר של הידראננצפליה, כשרק שבעה מקרים כאלו דווחו.
המיזוג, הנקרא גם המזג, המתינות, האלכימיה, או האומנות, הוא קלף מספר 14 בארקנה הגדולה של קלפי הטארוט.
הקלף מתאר דמות נשית (לרוב מלאכית) שיוצקת מים מגביע אחד לשני או מכד אחד לשני ולעיתים היא עומדת עם רגל אחת ביבשה ורגל אחת במים.
גרסה נוספת מתארת דמות נשית שיוצקת לתוך קדרה מים מכד ולפיד אש ובצדדיה אריה ועיט/גריפון.
הקלף מדבר על רוחניות, איזון והרמוניה, שלווה פנימית ושלום עם הסביבה.
עוד מדבר הקלף על מיזוג ואיחוד, גישור ופיוס, סבלנות ואיחוד בין שני ניגודים.
המיין איבנט מאפיה חברי הקבוצה המקוריים: בוקר טי (שמאל), שארמל (בצמוד לבוקר),נאש (שורה שנייה משמאל), סטינג (מרכז) וסטיינר (ימין) קבוצה חברי הקבוצה ראה למטה שם המיין איבנט מאפיה תאריך הקמה 23 באוקטובר 200813 ביוני 2013 (איחוד) תאריך פירוק 22 באוקטובר 20097 בנובמבר 2013 (איחוד) שנות פעילות 2008–20092013
המיין איבנט מאפיה הייתה קבוצת היאבקות מקצועית אשר הופיעה בארגון ההיאבקות האמריקאי, Total Nonstop Action Wrestling (TNA).
הקבוצה נוצרה באוקטובר 2008 והורכבה מקורט אנגל, סטינג, קווין נאש (עם זוכת הישרדות: האמזונס, ג'נה מורסקה), בוקר טי (עם אשתו במציאות, שארמל), סקוט סטיינר, סמואה ג'ו וטרייסי ברוקס.
כל המתאבקים הגבריים בקבוצה היו אלופי עולם במספר ארגוני היאבקות (למעט מגנוס, שזכה באליפות העולם במשקל כבד של TNA בדצמבר 2013), כולל TNA, עם ניסיון נרחב בקרבות מרכזיים.
בתקופה מסוימת, הקבוצה השיגה את כל חגורות האליפות בארגון ה-TNA.
הקמת הקבוצה הייתה כתוצאה מעלילה בארגון שבה המתאבקים בעלי הניסיון ניהלו יריבות עם המתאבקים צעירים אשר כונו בשם The TNA Front Line.
ביריבות זו, קבוצת MEM גילמה את דמות הנבלים בסגנון המאפיה, והציגו גישה שבה הם הביעו חוסר כבוד כלפי הצעירים.
תקופת פעילותה הראשונה של הקבוצה הגיעה לקיצה בחודש אוקטובר של השנה החולפת.
ביוני 2013, סטינג הכריז על חזרתה של המיין איבנט מאפיה, עתה כדמויות הטובות והחביבות על הקהל, כתגובה למלחמה הנמשכת של הרוסטר של TNA בקבוצת הנבלים Aces & Eights.
הקבוצה כללה חברי קבוצה מקוריים כמו סטינג, אנגל וג'ו לצד חדשים כמו מגנוס וקווינטין "ראמפייג'" ג'קסון.
PWI דירג את סטינג במקום ה-9 מתוך 500 המתאבקים הטובים ביותר לשנת 2009
PWI דירג את אנגל במקום ה-12 מתוך 500 המתאבקים הטובים ביותר לשנת 2009
PWI דירג את ג'ו במקום ה-29 מתוך 500 המתאבקים הטובים ביותר לשנת 2009
PWI דירג את בוקר טי במקום ה-38 מתוך 500 המתאבקים הטובים ביותר לשנת 2009
PWI דירג את מגנוס במקום ה-43 מתוך 500 המתאבקים הטובים ביותר לשנת 2013
PWI דירג את סטיינר במקום ה-71 מתוך 500 המתאבקים הטובים ביותר לשנת 2009
PWI דירג את נאש במקום ה-105 מתוך 500 המתאבקים הטובים ביותר לשנת 2009
אליפות העולם במשקל כבד של TNA (פעמיים) – סטינג (1), קורט אנגל (1)
אליפות האגדות של TNA (3 פעמים) – בוקר טי (1), קווין נאש (2)
אליפות ה-X דיוויז'ן של TNA (פעם אחת) – סמואה ג'ו
אליפות הזוגות של TNA (פעם אחת) – בוקר טי וסקוט סטיינר
המיועד הוא סרט קולנוע ישראלי משנת 1989 בכתיבתו ובבימויו של דניאל וקסמן, בכיכובם של שולי רנד, רונית אלקבץ וצבי שיסל, כשזה סרטם הראשון של השניים הראשונים.
הסרט, אשר הפקתו נדחתה פעמים רבות, מספר אודות בן למשפחה דתית כשאביו עומד בראש עדת מאמינים בכוחותיו העל־טבעיים.
הוא מיועד לרשת את אביו אבל במקום זה הוא חוזר בשאלה והופך לבדרן מצליח בסיועה של צעירה מיסטית.
הסרט צולם בטבריה, צפת ועמוקה.
שמעיה בן דוד (שולי רנד) הוא בדרן ולהטוטן העובר בעיירות קטנות ברחבי ישראל עם מופע שרלטנות זול של טלפתיה ולהטוטי קלפים.
את להטוטיו הוא מבצע בסיוע אמרגנו אברהם וייס (צבי שיסל) היושב מאחורי הקלעים.
שמעיה הוא בנו המנוכר של דוד בן יוסף, מנהיג רוחני שלו עדת מעריצים.
האב הגוסס שולח את חסידיו לבנו כדי להחזירו אליו, כדי שימשיך את "תעשיית האמונה" המצליחה וירש את מקומו בחצר.
בראש השליחים נמצא עוזיה (שבתאי קונורטי) שלא מהסס להשמיע איומים.
יום אחד מגיעה להופעה של שמעיה צעירה מסתורית לבושה שחורים (רונית אלקבץ) ומצליחה להדליק אש גם בלי תעלוליו של אברהם אלא באמצעות מבטיה בלבד.
שמעיה מתלהב ממנה ומתחיל לחזר אחריה ולשתף אותה בהופעות.
הצעירה מציגה את עצמה בשמה אושרה, אולם מוצאה ומקור היכולות שלה נשארים נסתרים.
שמעיה ממשיך בהופעותיו עם אושרה ומציג "נסים", ומארגן מופע גדול בחסות ראש המועצה אבל מאמיני אביו מבטלים לו אותה ורודפים את אושרה על מנת שתעזוב אותו.
לבסוף מת הרב הזקן ושמעיה מסכים לחזור לדת ולקבל את ייעודו כראש המאמינים, על אף שיש לו מתנגדים שכופרים בכישוריו ובכוונותיו.
שמעיה הופך ל"גורו" יהודי, אך נשמתו חצויה בין ה"מחויבות הקדושה" שלו לבין משיכתו לאושרה.
המאמינים כופים עליו להתחתן עם אישה שאינו רוצה בה.
אברהם מצטרף אליו לאחר "שחזר בתשובה" והופך את הנסים של שמעיה לעסק פורח שאוסף סביבו מאמינים רבים ברחבי הגליל.
אושרה חוזרת ומנסה להתאחד עם שמעיה, אבל המאמינים מפרידים ביניהם וכולאים את שמעיה בבית בודד ביער.
שמעיה המיואש, שלא חפץ יותר בתפקיד המיועד לו ובמעמד שזכה לו, קורא לעזרה ואושרה מגיעה ובכוחה המיסטי היא מדליקה את הבית שנשרף יחד עם שמעיה.
שמעיה "עולה לשמיים" וכעת שמו וכוחו גדל ועדת מאמיניו מתעצמת כשהם קוראים כלפי מעלה: "בן דוד".
לפי שרה קורצפלד הסרט מתאר את חייו של הבבא ברוך אבוחצירא.
שם השחקן/יתשם הדמותהערותשולי רנדשמעיה בן דודרונית אלקבץאושרהצבי שיסלאברהם וייסאמרגןשבתאי קונורטיעוזיהמאמיןראובן דייןראש מועצהיצחק נאמןרפאלמאמיןדוד דנינומיכאלמאמיןברק הנגבימאמין מתנגד
בטקס פרסי אופיר לשנת 1990 הסרט זכה בשני פרסי אופיר על הצילום הטוב ביותר (אילן רוזנברג) ועל העיצוב האמנותי הטוב ביותר (אבי אביבי).
הסרט ייצג את ישראל בפסטיבל קאן.
"המיטב" הוא אלבום האוסף השני של הזמר הישראלי אלון אולארצ'יק.
את האלבום הוציאה לאור בשנת 2016 חברת התקליטים NMC כתקליטור כפול.
הוא כולל את להיטיו של אולארצ'יק מאלבום הבכורה שלו עד ל"יום אחד".
בין השירים שנכללו באוסף נמנים "היא הולכת בדרכים", "בא לשכונה בחור חדש", "מאיר ואלון", "בחור אנלוגי בעולם דיגיטלי", "בן בסט", "החיים קשים" ו"נערה במשקפיים".
"המיטב" הוא אלבום האוסף השני והאחרון בדיסקוגרפיה של הזמר הישראלי קובי פרץ.
את האלבום הוציאה לאור בשנת 2011 חברת התקליטים פליי רקורדס בפורמט תקליטור כפול.
בשנת 2014 הועלה לשירותי הסטרימינג כמו ספוטיפיי ואפל מיוזיק.
המייל הקסום הוא סרט קולנוע אפוקליפטי אמריקאי מ-1988. הסרט מספר אודות מוזיקאי בלוס אנג'לס שמגלה באקראי שמלחמה גרעינית עומדת לפרוץ, ועל ניסיונו להציל את אהובתו בזמן.
הסרט קרוי על שם שכונת מירקל מייל שם מתרחש רוב הסרט.
הארי, נגן טרומבון בן 30, מגיע ללוס אנג'לס להופעה עם התזמורת שלו באודיטוריום פאן-פסיפיק, ומכיר את ג'ולי במוזיאון בורות הזפת בלה בריאה.
הם מתאהבים, מבלים את היום ביחד, וקובעים להפגש שוב בחצות לאחר המשמרת של ג'ולי בבית קפה על שדרת מירקל מייל.
הפסקת חשמל במלון של הארי גורמת לכך שהשעון המעורר שלו לא עובד, והוא מגיע אל בית הקפה לפנות בוקר ומגלה שג'ולי כבר עזבה.
לאחר שלא ענתה לטלפון ובעודו מחכה שתתקשר אליו בחזרה, הוא עונה לצלצול בטלפון הציבורי: חייל שמשרת בכנף הטילים בבסיס מינוט שבדקוטה הצפונית, שניסה להתקשר אל אביו במספר דומה, מודיע לו שתוך 50 דקות ארצות הברית תפתח במתקפה גרעינית על ברית המועצות.
הטלפון נקטע כאשר החייל נתפס ונורה בידיו מפקדיו.
הארי, שלא בטוח אם זו מתיחה או אמיתי, מבשר ליתר יושבי בית הקפה את מה ששמע, והם יוצאים אל נמל התעופה הבין-לאומי של לוס אנג'לס במטרה לטוס אל אנטארקטיקה לפני שהסובייטים ירו טילים גרעיניים בחזרה.
במקביל, אחת מלקוחות בית הקפה, לאנדה – סוכנת מניות בעלת קשרים – מגלה כי פוליטיקאים מוושינגטון בדרכם לחצי הכדור הדרומי, מה שמאשרר את טענתו של הארי, ומארגנת מסוק ממנחת של גורד שחקים במירקל מייל שייקח ציוד ומזון אל נמל התעופה.
בדרך אל נמל התעופה, הארי נוטש את הרכב הנוסע ותופס טרמפ עם וילסון – גנב במנוסה – ולאחר היתקלות עם המשטרה שנגמרת בפיצוץ תחנת דלק, הם מגיעים אל ג'ולי.
הארי מעיר את ג'ולי ויחד הם אל הולכים אל המנחת בגורד השחקים שם מכרים של לאנדה מארגנים ציוד ואספקה, אולם לא נמצא טייס מסוק.
הארי מחפש טייס ברחבי העיר המתעוררת, ולבסוף מוצא אחד במכון כושר ליד.
במקביל, השמועה אודות המלחמה הגרעינית נפוצה ברחבי העיר, וכאוס מתחיל להשתולל עם הנץ החמה.
לבסוף, הארי וג'ולי מצליחים לחזור אל מנחת המסוקים בגורד השחקים, אולם זה מאוחר מדי: מעט לאחר המראת המסוק, טיל גרעיני פוגע בסביבת לוס אנג'לס ופעימה אלקטרומגנטית גרעינית משביתה את מנועי המסוק שצולל ומתרסק אל בורות הזפת בלה בריאה, שם הארי וג'ולי הכירו ביום שלפני כן.
המסוק מוצף ושוקע בבוץ הטובעני, והזוג מוצאים את מותם.
אנתוני אדוארדס – הארי וורשלו
מייר וינינגהם – ג'ולי פיטרס
ג'ון אגאר – איוון פיטרס
לו הנקוק – לוסי פיטרס
בריאן תומפסון – טייס מסוק
הסרט זכה לביקורות טובות ממבקרים שונים ביניהם רוג'ר איברט.
"המיטב" הוא אלבום האוסף ה-14 של הזמרת הישראלית אילנית.
את האלבום הוציאה בשנת 2008 לאור חברת התקליטים NMC.
זהו אלבום האוסף הבודד הארוך ביותר של אילנית, והוא מונה 45 רצועות שפורסמו לאורך הקריירה המוזיקלית שלה.
המידו קייטה הוא כדורגלן צרפתי המשחק בעמדת קשר הכנף בקבוצת קוניאספור.
קייטה גדל במחלקת הנוער של אוסר.
הוא שיחק בקבוצות המילואים של אוסר ושל לה האבר, ובעונת שיחק בטרסילאק מהליגה הצרפתית הרביעית, במדיה ערך 27 הופעות ליגה והבקיע תשעה שערים.
לקראת עונת 2016/2017 חתם קייטה בסנט אטיין מליגת העל הצרפתית.
תחילה שיחק בקבוצת המילואים של המועדון, וב-8 בינואר 2017 ערך את הופעת הבכורה שלו בקבוצה הראשונה של המועדון, בניצחון 4-1 על IC קרואה במסגרת הגביע הצרפתי, בו גם הבקיע את שערו היחיד במדי המועדון.
ב-13 בינואר ערך את הופעת הבכורה שלו בליגה, בתיקו 1-1 נגד ליל במסגרת המחזור ה-20, ובסך הכל ערך ארבע הופעות ליגה במדי המועדון.
בהמשך שיחק קייטה בקבוצת שאמבלי מהליגה הצרפתית השלישית, ובקבוצות דונראה קלראש, ויטורול קונסטנצה ובוטושאן מליגת העל הרומנית.
בסך הכל ערך 72 הופעות במסגרת ליגת העל הרומנית, בהן הבקיע 18 שערים.
ב-31 ביולי 2021 חתם קייטה על חוזה לשנתיים בק.ד.
ב-23 באוגוסט ערך את הופעת הבכורה שלו במועדון, בהפסד 2-0 לבואבישטה במסגרת המחזור השלישי בליגה לעונת .
בסך הכל ערך שלוש הופעות ליגה במדי המועדון.
ב-26 בינואר 2022 חתם קייטה על חוזה לשנה וחצי בזירה מליגת העל האזרית.
הוא ערך 46 הופעות ליגה במדי המועדון, בהן הבקיע 13 שערים.
ב-3 ביוני 2023 חתם קייטה על חוזה לשלוש שנים בקרבאך מליגת העל האזרית.
"המיטב" הוא אלבום האוסף השני של הזמרת-יוצרת הישראלית קורין אלאל.
את האלבום הוציאה בספטמבר 2005 לאור חברת התקליטים NMC על גבי תקליטור כפול.
נכללו בו שלושים ושבע רצועות שפרסמה אלאל לאורך הקריירה המוזיקלית שלה, דוגמת "זן נדיר", "אין לי ארץ אחרת", "עולם מושלם" (המופיע גם בביצוע בצרפתית), "שיר לשירה" ו"כשזה עמוק".
המייסד הוא סרט דרמה ביוגרפי אמריקאי משנת 2016, בבימויו של ג'ון לי הנקוק ובכיכובו של מייקל קיטון.
הסרט עוסק בסיפור שמאחורי הקמת ענקית המזון המהיר מקדונלד'ס והאיש השנוי במחלוקת, ריי קרוק, שהפך אותה לאימפריה.
הקרנת הבכורה של הסרט התקיימה ב-7 בדצמבר 2016, והוא יצא באופן רשמי לאקרנים בארצות הברית ב-20 בינואר 2017. הסרט גרף בסך הכל מעל ל-24 מיליון דולרים ברחבי העולם.
עלילת הסרט מתמקדת בריי קרוק הכריזמטי המחפש דרכים להתעשר ולהטביע את חותמו על העולם.
לאחר כישלונות רבים לבסוף קרוק נאלץ להיות איש מכירות נודד של מכונות מילקשייק.
ביום אחד במהלך 1954 הוא מקבל הזמנה ממסעדה לא מוכרת בסן ברנרדינו שבקליפורניה.
שם הוא נפגש עם האחים ריצ'רד (מגולם על ידי ניק אופרמן) ומוריס (מגולם על ידי ג'ון קרול לינץ') מקדונלד אשר פיתחו עבור מסעדת "מקדונלד'ס" הקטנה שלהם מערכת יעילה וגישה חדשנית למזון מהיר המאפשרת להגיש ללקוחות אוכל כ-30 שניות בלבד לאחר ביצוע ההזמנה.
קרוק מיד רואה את הפוטנציאל של העסק להתרחבות בקנה מידה עצום.
בעקבות כך קרוק החל לעבוד בשיתוף פעולה הדוק עם האחים מקדונלד.
קרוק מעודד את האחים בתחילה להקים רשת הכוללת סניפים רבים ברחבי ארצות הברית.
בהמשך קרוק מבוצע בערמומיות עסקית וללא כל מעצורים או ייסורי מצפון את רכישת מקדונלד'ס תוך הפקעת השם המקורי והמסעדה המקורית מהאחים מקדונלד (וכמו גם הריסת המסעדה המקורית), והפיכתה לרשת מזון מהיר כלל עולמית תוך כדי התעשרות מסחררת.
מייקל קיטון בתפקיד ריי קרוק
ניק אופרמן בתפקיד ריצ'רד "דיק" מקדונלד
ג'ון קרול לינץ' בתפקיד מוריס "מק" מקדונלד
לינדה קרדליני בתפקיד ג'ואן סמית'
בי ג'יי נובאק בתפקיד הארי זונבורן
לורה דרן בתפקיד את'ל קרוק
ג'סטין רנדל ברוק בתפקיד פרד טרנר
קייט קנילנד בתפקיד ג'ון מרטינו
פטריק וילסון בתפקיד רולי סמית'
גריף פורסט בתפקיד ג'ים זיין
ווילבור פיצג'רלד בתפקיד ג'רי קאלן
אפמו אומילאמי בתפקיד מר מרימן
המידו דיאלו הוא כדורגלן מאלי המשחק בעמדת הבלם.
הוא משחק בהפועל נוף הגליל.
דיאלו גדל במחלקת הנוער של דרבי אקדמי במאלי, ובהמשך שיחק במחלקות הנוער של לגנס ופארנסה.
דיאלו נכלל בסגל הנבחרת האולימפית של מאלי לטורניר הכדורגל באולימפיאדת פריז (2024), וערך הופעה אחת בטורניר.
"המייטי הירוז" היא סדרת טלוויזיה מונפשת אמריקאית, שיצר האנימטור רלף בקשי עבור אולפני "Terrytoons".
הסדרה שודרה לראשונה ברשת CBS ב-29 באוקטובר 1966 ורצה במשך עונה אחת עם 21 פרקים.
בישראל הסדרה שודרה בטלוויזיה החינוכית בתחילת שנות ה-80.
עלילת הסדרה מתרחשת בעיר הדמיונית גוד הייבן, שמוטרדת ללא הרף על ידי נבלי-על שונים.
בעת צרה, תושבי העיר מזעיקים את חמשת גיבורי העל, על ידי העלאת מופע זיקוקים ענק.
חבורת גיבורי העל מונה את האיש החזק (Strong Man), איש החבל (Rope Man), איש הטורנדו (Tornado Man), איש החיתולים ׁ(Diaper Man) ואיש הקוקייה (Cuckoo Man).
לכל חמשת הגיבורים האדירים היה כוח על שאפשר להם לעוף.
לאיש החזק יש כוחות על, והוא מדבר במבטא ידידותי של נער חווה ועובד כמכונאי רכב.
מהלך הלחימה האהוב עליו היא מהלומת אגרוף העל שלו, שבאמצעותה הולם באויביו.
על פי ספר הקומיקס משנת 1998, שמו האמיתי הוא גומר סטיד.
איש החבלים הוא מלח שעובד בנמל.
הוא מלומד ובעל מבטא בריטי, ויכול להפוך לחבל באורך אינסופי לכאורה.
הוא יכול להשתמש בידיו כמו לאסו, ואפילו יכול לשזור את עצמו ברשת.
החסרונות בכוחותיו הם שלעיתים קרובות הוא מסתבך או נקשר, לעיתים קרובות, סביב חבריו לקבוצה.
על פי ספר הקומיקס משנת 1998, שמו האמיתי הוא צ'אפ גודלי.
איש הטורנדו הוא חזאי מזג אוויר בטלוויזיה שיכול להסתובב סביב עצמו כמו טורנדו.
לעיתים קרובות הוא שואב את הנבלים לתוך המערבולת שלו, ואז יורה אותם לעבר הקיר הקרוב.
על פי חוברת הקומיקס משנת 1998, שמו האמיתי הוא דאסטי סטורם.
איש הקוקייה הוא בעל חנות ציפורים שכוחותיו מוגבלים ביותר בחבורה.
בניגוד לגיבורים האחרים, שארבעתם יכולים לעוף ללא מאמץ, איש הקוקייה צריך לנפנף בזרועותיו כמעט כל הזמן כדי להישאר באוויר.
בסיום של כל פרק תמיד מראה אותו מפגר אחרי חבריו כשהם עפים למרחק.
איש הקוקייה מחליף את התחפושת שלו בכך שהוא קופץ דרך תחתית שעון הקוקייה בחנות שלו וקופץ החוצה דרך הדלת הקטנה.
על פי ספר הקומיקס משנת 1998, שמו האמיתי הוא מורטימר מור.
איש החיתולים הוא תינוק ג'ינג'י, הלובש חיתול אך מדבר באופן שוטף.
הנשק העיקרי שלו הוא הבקבוק שלו, אשר, על ידי אחיזה בפטמת הגומי, הוא יכול להתנדנד או לירות כמו קלע.
הבקבוק יכול גם לירות זרמים בלחץ גבוה של פורמולה לתינוקות.
במקרי חירום, איש החיתולים ישתה פורמולה כלשהי מהבקבוק בכל פעם שיהיה צורך בכוח נוסף.
בקומיקס משנת 1998 קיבלו גיבורי העל את כוחותיהם ותלבושותיהם, כאשר יצור דמוי מטאור התרסק על כדור הארץ; חובתו הייתה להעניק כוחות אדירים לאנשים הראויים ביותר על הפלנטה, אך במקרה זה הוא עשה טעות.
אף על פי כן, החמישייה הייתה נחושה להוכיח שהיא אכן ראויה להיקרא "המייטי הירוז".
הסדרה שודרה במקור כחלק מהתוכנית "Mighty Mouse Playhouse" בין השנים 1966-1967. שם התוכנית שונה לאחר מכן ל-"Mighty Mouse and The Mighty Heroes".
השחקן הרשל ברנרדי, דיבב את קולותיהם של האיש החזק, איש החיתולים ואיש הטורנדו, והשחקן ליונל וילסון דיבב את איש הקוקייה ואיש החבל.
הסדרה "מייטי הירוז" הסתיימה לאחר שהופקו 21 פרקים, כאשר בקשי עזב את אולפני "Terrytoons" בשנת 1967.
המיארגוס סראונוס הוא מין של פרפר ממשפחת הכחליליים.
שתואר לראשונה על ידי יוהאן כריסטיאן פבריציוס בשנת 1793.
תפוצתו בדרום מערב ארצות הברית, דרום טקסס, פלורידה ואיי פלורידה קיז דרומה דרך איי הודו המערבית, מקסיקו ומרכז אמריקה ועד דרום אמריקה, בצפון קרוליינה, מיזורי, קנזס ונבאדה.
המילטוניאן היא פונקציה המהווה אפיון שלם של מערכת פיזיקלית.
באמצעות ההמילטוניאן וחוקי הפיזיקה אפשר לגזור את משוואות התנועה של המערכת הפיזיקלית המתוארת על ידי ההמילטוניאן.
במילים אחרות, הצורה של ההמילטוניאן קובעת את ההתפתחות של המערכת בזמן.
ההמילטוניאן קרוי על שמו של המתמטיקאי האירי ויליאם רואן המילטון.
ברוב המקרים אפשר לתת להמילטוניאן הגדרה טכנית קולעת – האנרגיה של המערכת כאשר היא כתובה כפונקציה של המשתנים הקנוניים שלה.
כלומר ההמילטוניאן הוא ביטוי המתאר כיצד האנרגיה של גוף תלויה בתנע שלו ובמקום שלו.
באמצעות ההמילטוניאן אפשר לאפיין מערכת בשלמות ואף לחשב כיצד היא תתקדם בזמן ומה יהיה מצבה בכל רגע ורגע.
דוגמה פשוטה: נניח גוף הנע תחת השפעת כוח מחזיר של מתנד הרמוני חד-ממדי.
אזי האנרגיה הפוטנציאלית של הגוף היא ואילו האנרגיה הקינטית שלו היא כאשר הוא התנע של החלקיק.
ההמילטוניאן מתקבל כאשר רשמנו את האנרגיה כפונקציה של המקום (קואורדינטה קנונית) ושל התנע (תנע קנוני הצמוד למקום).
באמצעות משוואות המילטון אפשר למצוא את הפונקציות ו־ שיתארו את תנועתו האמיתית של הגוף, כלומר מה הם המיקום והתנע שלו בכל רגע.
ההמילטוניאן הוא למעשה התמרת לז'נדר של הלגראנז'יאן ונתון באופן הבא:
כאשר הוא התנע הקנוני של ונתון על ידי .
לא תמיד אפשר לעשות התמרת לז'נדר של הלגראנז'יאן.
אם האנרגיה הקינטית היא תבנית ביליניארית של המהירויות אזי ההמילטוניאן שווה לאנרגיה של המערכת.
למשל במימד אחד, במקרה שבו האנרגיה הקינטית היא פשוט ההמילטוניאן נראה כך:
כאשר הוא האנרגיה הפוטנציאלית או בקיצור "הפוטנציאל".
על מנת לחשב המילטוניאן יש לבצע את השלבים הבאים:
חישוב התנעים המוכללים , ומהם חילוץ של
חישוב ההמילטוניאן על ידי הצבת הערכים שנמצאו בהגדרתו.
כדי לגזור מ-H את משוואות התנועה יש לפתור את משוואות המילטון:
שמהם מקבלים את משוואות התנועה.
צמד משוואות אלה שקול למשוואת אוילר-לגראנז'.
את משוואות המילטון ניתן להסיק באמצעות עקרון הפעולה המינימלית של המילטון כאשר מבוצע על הפונקציונל שנקרא פעולה, שהוא בעל הצורה המיוחדת הבאה:
הצורה הפונקציונלית של ההמילטוניאן קובעת את ההתפתחות בזמן של הגדלים הפיזיקליים במערכת.
כדי לראות זאת נמצא את הנגזרת השלמה של גודל פיזיקלי כלשהו U לפי הזמן:
בעזרת סוגרי פואסון נוכל לכתוב משוואה זו בקיצור:
משוואה זו משמשת למציאת קבועי תנועה של המערכת, כמו להכללה של המכניקה ההמילטונית אל המכניקה הקוונטית.
אם נציב בנוסחאות הנ"ל אנרגיה פוטנציאלית ששווה לאפס נקבל את ההמילטוניאן של חלקיק חופשי ששווה
כאשר החלקיק נמצא תחת השפעת פוטנציאל אלקטרו-מגנטי ההמילטוניאן הוא
כאשר A הוא הפוטנציאל הווקטורי המגנטי ו- הוא הפוטנציאל החשמלי ו e מבטא את המטען החשמלי .
במכניקת הקוונטים ההמילטוניאן הוא אופרטור הרמיטי (ולכן מהווה גודל פיזיקלי מדיד) שמייצג את האנרגיה של המערכת.
להמילטוניאן יש תפקיד חשוב מאוד במכניקת הקוונטים מלבד היותו אופרטור שמודד אנרגיה.
ההמילטוניאן הוא זה שקובע את התפתחות המצב הקוונטי של המערכת בזמן באמצעות משוואת שרדינגר:
פתרון משוואה זו (עבור המילטוניאן שאינו תלוי בזמן) הוא
ואומרים שההמילטוניאן הוא היוצר של התפתחות המערכת בזמן.
הדוגמה הפשוטה ביותר היא של מערכת עם חלקיק אחד.
בבסיס המקום (r), אופרטור התנע מוצג כ .
ההצגה של ההמילטוניאן בבסיס זה היא לפיכך
זוהי משוואה דיפרנציאלית חלקית שאפשר לפתור באמצעות הפרדת משתנים ותורת שטורם-ליוביל על ידי מציאת מצבים עצמיים של האנרגיה לחלק הבלתי תלוי בזמן.
בשנים האחרונות התחילו לחקור גם מערכות עם המילטוניאן שאיננו הרמיטי.
המיליציה הצרפתית הייתה המשטרה החשאית של צרפת של וישי.
המיליציה הצרפתית הוקמה ב-10 בינואר 1943, כשהגרמנים דרשו משלטונות וישי להקים גוף לוחם תוקפני נגד תנועת ההתנגדות הצרפתית.
למיליציה קדם ארגון צבאי של הימין הקיצוני בצרפת, "לגיון שירות הסדר" (Service d'ordre légionnaire; S.O.L), שהוקם ביולי 1941 על ידי ז'וזף דארנן.
בראש המיליציה עמד רשמית פייר לאוואל, אך דארנן היה מפקדהּ בפועל, והוענקה לו דרגת שטורמבאנפיהרר (רב-סרן) בוואפן אס אס.
המיליציה פעלה באכזריות תוך שימוש בעינויים, התנקשויות והוצאות להורג.
כן נטלה המיליציה חלק בתפיסה וריכוז יהודי צרפת בדרך לשילוחם להשמדה.
בין יתר פשעיה אחראית המיליציה לרצח שר הפנים לשעבר של צרפת, היהודי ז'ורז' מנדל, ב-7 ביולי 1944.
לאחר הפלישה לנורמנדי, ועם התקדמות כוחות בנות הברית ללב צרפת, נמלט ז'וזף דארנן ועימו שרידי המיליציה לגרמניה; שם מוזגו שרידי המיליציה עם דיוויזיית שרלמאן ובהמשך נטלו חלק, תחת פיקוד ה"וואפן אס.
אס." בהגנת ברלין והבונקר של היטלר, בימיו האחרונים של הרייך השלישי.
חלקם נשלחו לאיטליה להילחם בפרטיזנים, לצד חיילי הוורמכט.
זמן קצר לאחר סיום המלחמה נלכד מפקד המיליציה ז'וזף דארנן על ידי כוחות בעלות הברית, נשפט בצרפת, נידון למוות והוצא להורג ב-10 באוקטובר 1945.
המילה האחרונה הייתה תוכנית אקטואליה פובליציסטית ישראלית יומית ששודרה בגלי צה"ל בימים א'-ד' בשנים 1998–2023.
שידור התכנית הופסק עם פרוץ מלחמת חרבות ברזל.
התוכנית בהגשת עירית לינור וקובי אריאלי.
המגישים דנים על אירועי היום והאקטואליה מזוויות שונות בנימה הומוריסטית.
התוכנית שודרה לראשונה ב-30 באוגוסט 1998 בהגשת הסופרת עירית לינור והעיתונאי אורי אורבך ובעריכת דלית עופר, שזכו בפרס מפקד גלי צה"ל על התוכנית.
כמו כן זכתה בשנת 2005 לתואר "תוכנית השנה ברדיו" ב"טקס אנשי השנה" של ערוץ 2.
אות הפתיחה של התוכנית הוא קטע מתוך השיר "Here I Am Baby" המבוצע על ידי וודי הרמן.
בעבר התוכנית שודרה בימים א'-ה' והחל מפברואר 2013 הוחלפה שעת השידור של התוכנית בימי חמישי בתוכנית חדשה, יתר הימים נותרו ללא שינוי.
ב-18 בינואר 2015 נודע כי ירון דקל, מפקד גלי צה"ל, מתכוון להחליף את כל מגישי התוכנית או לחלופין להוריד אותה מלוח השידורים.
ב-11 במרץ 2015 שודרה התוכנית האחרונה בתצורה הוותיקה.
במרץ 2016 עברה התוכנית לשעה 6 בערב בהנחיית עירית לינור בשיתוף אורחים, חלקם קבועים כגון ליאת רון, רענן שקד, יריב אופנהיימר וקובי אריאלי.
מהלך זה זכה לביקורת מקרב גורמי ימין שראו בה תוכנית ללא נציגות לימין.
בעבר נשמעה ביקורת על כך שהתוכנית נוטה לימין.
במרץ 2018, עם עזיבתו של אראל סג"ל, הוחזרה התוכנית למשבצת המקורית של 11:00.
במהלך השנים התפתחו פינות בתוכנית שבהם המאזינים מתבקשים להשתתף בהם בעזרת שליחת הודעה בפורום התוכנית ומאוחר יותר באמצעות דף הפייסבוק של התוכנית.
פינת "חידושי מילים", בה המאזינים מתבקשים לחדש מילה לחפץ, תופעה או קבוצה שאין לה שם עברי מוכר או שתיאורה עולה על 3 מילים.
בפינה הזאת חודשה המילה "שנקל" כשם למטבע החדש של 2 שקלים חדשים, שהשתרשה בשפת הדיבור.
ארכיון - שמוליק לדרמן, אחראי הארכיון בגלי צה"ל, מביא קטעי ארכיון המתקשרים לאירועי השבוע.
בימי שלישי הצטרפו למגישים זמרים ו/או להקות שמבצעים שירים באולפן ומשתתפים בדיונים בנושאים העולים בתוכנית.
החל מספטמבר 2012 החליפו את האמנים אישים מתחומי עניין שונים.
"שולחן חרוך" - המאזינים מתבקשים לתת כללים ומוסכמות הומוריסטיים למצבים ותופעות מחיי היום-יום, שלרוב יש להם כללים חברתיים מוסכמים.
בעיקר בימים בהם שידרו אברי גלעד וג'קי לוי.
"ארון השירים היהודי" - עומר בן-רובי סוקר את המוזיקה היהודית החדשה, וממליץ על אלבומים ואמנים הכוללים ביצירתם מרכיבים יהודיים ותורניים (הפינה נקראה בעבר "ארון הקבצים היהודי").
"משחקי חברה" - המאזינים מתבקשים לתאר את המנהגים החברתיים והאישיים שלהם באירוע מסוים, או להציע שמות לתופעות או חפצים שונים.
"מדברים על שיר" - בפינה מנגנים שיר שמתקשר לנושא אקטואלי ודנים על הנושא.
במהלך הפינה גם מקריאים את תגובות המאזינים.
התוכנית שודרה בגלי צה"ל בשעה 11:00 בימים א' עד ד'.
משך כל תוכנית בערך כשעה.
מגישים: עירית לינור, קובי אריאלי, יפעת ביטון, משה שלונסקי ובן דרור ימיני
"המילה הנכונה" - בפינה מובאים הפירושים של מילים חדשות שנכנסו לשיח הציבורי.
"פרקליטו של השטן" - המגישים מביאים אמירה שנויה במחלוקת (מהשמאל או מהעולם הערבי), ומנסים להסביר אותה.
סר הרברט המילטון הארטי היה מוזיקאי, מנצח, מלחין ומלווה אירי.
הארטי נולד בהילסבורו, צפון אירלנד.
נודע בעיקר בצליל האירי של רבים מחיבוריו המוזיקליים, נחשב למלווה הראשון במעלה בלונדון בשעתו וזכה להערכה ולכבוד כמנצח.
המילטון, בן לנגן עוגב בכנסייה (ויליאם הארטי), ניגן בילדותו בויולה, פסנתר ועוגב.
בראשית דרכו הלך בעקבות אביו ועבד כנגן עוגב כנסייתי מגיל 12. הוא עבר ללונדון בשנת 1901 כדי לבסס לו קריירה מוזיקלית כמלווה וליווה בפסנתר רשימה מרשימה של סולנים, ביניהם ג'ון מקורמק, יוזף סיגטי, פריץ קרייזלר והסופרן אגנס ניקולס, שנשא לאישה בשנת 1904.
הארטי חיבר את רוב יצירותיו בין 1901 ל-1920, ביניהן "סימפוניה אירית", הפואמה הסימפונית "עם אווזי הבר", קונצ'רטו לכינור ומוזיקה לשיר "אודה לזמיר" לסופרן ותזמורת, שניקולס שרה בביצוע הבכורה.
אחרי שפרש מניצוח בשנת 1936, השלים עוד פואמה סימפונית, "ילדי ליר", בשנת 1938.
אחרי עבודה קצרה עם התזמורת הסימפונית של לונדון ותזמורות אחרות באנגליה, התמנה הארטי למנצח קבוע של תזמורת האלה בשנת 1920, משרה שהתמיד בה עד 1933. תחת שרביטו הייתה התזמורת לאחת התזמורות הראשונות במעלה באנגליה.
הוא קיבל תואר אבירות בשנת 1925. בין השנים 1931 ל-1936 סייר הארטי בארצות הברית ובארצות אחרות והופיע בבוסטון, שיקגו, קליבלנד, לוס אנג'לס, סן פרנסיסקו ורוצ'סטר, כמו גם בסידני, אוסטרליה.
נפל קורבן לסרטן המוח בשנת 1936 בעיצומה של קריירה משגשגת ומת בשנת 1941 בהוב (אנגליה).
המילון ההיסטורי ללשון העברית הוא מפעל מחקר רחב היקף של האקדמיה ללשון העברית, שמטרתו להעמיד מילון מדעי ללשון העברית על כל רבדיה ההיסטוריים.
בניגוד למילון שימושי מן הסוג המקובל, שתפקידו העיקרי להגדיר במדויק את משמעויותיהן של המילים המשמשות בשפה, מילון היסטורי מתמקד בשינויים שעברה כל מילה לאורך ההיסטוריה: גלגולי צורתה במהלך הדורות (כגון טֹפֶס > טְפוּס > טִפּוּס > דְּפוּס) וגיווני משמעיה, מהו התיעוד הראשון שלה בשפה ואימתי פסק השימוש בה, במקרה שפסק.
מענה על שאלות אלו מצריך מאגר גדול של טקסטים מתקופות הלשון השונות.
בעוד שמילונים היסטוריים לשפות אירופה מסתמכים בדרך כלל על ציטוטים נבחרים מן הספרות של המאות הקודמות, המפעל הישראלי שואף להתבסס על כל הטקסטים העבריים שהגיעו לידינו מן העת העתיקה וראשית ימי הביניים, ועל מבחר גדול של חיבורים מן המאה ה־11 ועד קום המדינה.
הטקסטים מוזנים למסד נתונים ממוחשב על פי עדי הנוסח הטובים ביותר שלהם, וכל מילה בהם מתויגת לערכה המילוני המתאים.
כך מתאפשר לאחזר בסדר כרונולוגי את כלל מופעיו של כל ערך מילוני מבוקש, להשוות בין המופעים ולנסח באופן מדויק את גלגוליה של כל מילה עברית.
בשל היקפו ודיוקו הפך ברבות השנים מסד הנתונים של המילון ההיסטורי ממאגר פנימי שנועד לסייע בכתיבת ערכי המילון לארכיון ספרותי לאומי העומד בזכות עצמו, והוא כיום המאגר המקיף והמוסמך ביותר לטקסטים עבריים מכל תקופות הלשון.
יוזם מפעל המילון ההיסטורי היה נשיא ועד הלשון ונשיאהּ הראשון של האקדמיה ללשון העברית, פרופ' נפתלי הרץ טור־סיני.
הוא העלה את הרעיון כבר בשנות השלושים, ועל פיו נקבע בתקנון האקדמיה משנת 1954 (כשנה לאחר הקמתה) כי אחת ממטרות המוסד היא "לעשות לכינוסו ולחקירתו של אוצר הלשון העברית לכל תקופותיה ושכבותיה".
ההחלטה על כינון המפעל, בחסות כלכלית מלאה של מוסד ביאליק, אושרה במליאת האקדמיה בשלהי אותה שנה, ובשנת 1955 הוקמה מועצת המערכת של המילון ההיסטורי.
כחלוף השנים צומצמה ההתקשרות עם מוסד ביאליק עד שפסקה לגמרי.
בשנת 1956 נתמנה פרופ' זאב בן־חיים לעורך החטיבה של לשון חז"ל במילון.
לשם קביעת אופייה של העבודה ביקר בן־חיים במערכות של מילונים חשובים באירופה, בהם המילון האנגלי של אוקספורד וה-.
בסדרת ישיבות של מועצת מערכת המילון ההיסטורי במאי 1958 דיווח בן־חיים על ממצאיו והציג תוכנית מפורטת לארגון מחדש של מלאכת הכנת המילון.
הדוח וההמלצות פורסמו בשנת 1959, ועוד באותה שנה התחיל בן־חיים ביישום תוכניתו.
שנה זו נחשבת לשנת ייסודו של המילון ההיסטורי בפועל.
בהשראת מפעלו של רוברטו בוזה, הנחשב לחלוץ המחשוב בענף מדעי הרוח, הציע בן־חיים להשתית את עבודת ההכנה מראשיתה על "השיטה האוטומטית" (כלומר על מחשבים).
בשנת 1961 החל הניסיון להיעזר ב"מכונות אוטומטיות" של חברת IBM לעיבוד החיבור התנאי ברייתא דמלאכת המשכן, ובזה הפך המילון ההיסטורי למפעל הראשון בארץ (ומן הראשונים בעולם כולו) לעבד טקסט באמצעות מחשב.
פרופ' חיים א' כהן – משנת 2011 ואילך
צוות עובדי המילון ההיסטורי מונה כשלושים חוקרים וחוקרות הנחלקים בין מדורים שונים על פי תחומי התמחותם.
ד"ר גבריאל בירנבאום היה מופקד על הכתיבה הניסיונית של ערכי המילון.
בהכנתו של כל מילון יש להכריע קודם כול מה יהיו המקורות – היצירות הספרותיות שמהן יישאב החומר למילון.
כבר בתחילת דרכו של המילון ההיסטורי נקבע העיקרון שלצד היצירות החשובות מבחינת השפעתן על האומה תיכללנה במסד הנתונים גם יצירות הנותנות ייצוג לתקופות השונות של היצירה העברית, למקומות גאוגרפיים שונים ולסוגות מגוונות, אף אם חשיבותן הספרותית של היצירות אינה רבה.
העבודות להכנת המילון החלו כצפוי בלשון המקרא, אך כעבור שנים אחדות שונתה מתכונת המילון, כאשר העורך בן־חיים החליט להתמקד במקורות העת העתיקה מחתימת המקרא ועד סוף תקופת הגאונים בלבד.
ההחלטה שלא לכלול את המקרא בין מקורות אלו נומקה בעובדה שהחומר המקראי נתון לחוקרים בקונקורדנציות ובמילונים טובים, וניתן בקלות לשאוב אותו משם.
בהתאם לתוכנית זו הוציאה האקדמיה בשנת 1963 את "ספר המקורות" לספרות העתיקה, הכולל רשימה כרונולוגית מפורטת של המקורות למילון, ולגבי כל מקור – באילו מסירות נוסח (כתבי יד, קטעי גניזה, דפוסים ראשונים וכיוצא בזה) ומהדורות הוא נתון, ומהי המסירה העיקרית שעל פיה יובא במילון.
מהדורה שנייה מתוקנת של ספר המקורות יצאה בשנת 1970, ומהדורה שלישית בשנת 1997.
בשנת 1977 פורסמה מחברת ראשונה של ספר המקורות לספרות החדשה, שכללה מבחר חיבורים מן השנים 1860–1920, ובשנת 2001 פורסם בשני כרכים ספר המקורות לספרות העברית בצפון־אפריקה משנת קנ"א ואילך.
עם הנגשתו של מאגר הטקסטים של המילון לציבור הרחב פסקה הוצאתם של ספרי המקורות בדפוס, והמידע על כל מקור מרוכז ב"פרטי החיבור" שבמאגר הממוחשב.
השלב השני הוא הכנת מסד הנתונים הטקסטואליים שישמשו את המילון.
כל המקורות הספרותיים שנקבעו כבסיס למילון מועתקים בקפידה למסד נתונים ממוחשב על פי עד הנוסח הטוב ביותר שלהם, תוך שימוש במנגנון מורכב של סימני התקנה, שנועדו להביע באופן השלם והמדויק ביותר את צורתו של הטקסט בעד הנוסח.
לאחר מכן מתייגים עובדי המילון כל מילה עברית בטקסט לערך המילוני שלה (בצורות פועליות כולל התיוג מלבד השורש והבניין גם את הזמן הדקדוקי – עבר, עתיד וכדומה).
באופן הזה הולכת ונוצרת מעין קונקורדנצייה ענקית של כל המקורות הנכללים במסד הנתונים, וזו מאפשרת לשלוף את כל הקטעים שבהם מופיעה מילה מסוימת (ערך מילוני או צורה נטויה).
העבודה על מסד הנתונים נמשכת כל העת, ולמן העשור השלישי של המאה ה־21 עיקר המאמץ הוא הרחבת המאגר בטקסטים מתקופת הביניים ומראשית העת החדשה.
כשישים שנה לאחר תחילת העבודה במילון, משנסתיים עיבודם של המקורות מן הספרות העתיקה שקבע בן־חיים, פנו עובדי המילון לטפל במקרא, ועיבודו (על פי כתר ארם צובה וכתב יד לנינגרד) הושלם בשנת 2022.
בהמשך הורחבה היריעה גם לספרות שחוברה באיטליה ובאמסטרדם מתחילת המאה ה־16 ואילך.
שני חיבורים שעובדו לצורך שילובם במסד הנתונים יצאו לאור כמהדורות דפוס לעצמן: בשנת 1973 פרסם מפעל המילון ההיסטורי את ספר בן סירא העברי על פי כל עדי הנוסח הקדומים שלו, בצירוף הקונקורדנצייה ומפתחות שונים, ובשנת 2001 פורסם התלמוד הירושלמי על פי כתב יד ליידן (בצירוף מבוא מאת פרופ' יעקב זוסמן).
בסוף שנות השמונים הוחלט לפתוח לציבור הרחב בהדרגה את מסד הנתונים כולו, שעד אז היה זמין לעובדי המילון בלבד.
בעקבות החלטה זו יצאו בשנת 1988 דפי זיעור (מיקרופיש) של נתוני חלק מספרות העת העתיקה, עד שנת 300 לסה"נ.